**ОПШТИНА БЕРАНЕ**

**П Р Е Д Л О Г**

**ОДЛУКЕ О УТВРЂИВАЊУ ЈАВНОГ ИНТЕРЕСА ЗА ПОТПУНУ ЕКСПРОПРИЈАЦИЈУ НЕПОКРЕТНОСТИ РАДИ ИЗГРАДЊЕ ОБАЛОУТВРДЕ**

**Беране, фебруар 2021. године**

На основу члана 28 став 1 тачка 5 и члана 38 став 1 тачка 2 Закона о локалној самоуправи („Сл.лист Црне Горе“ број 2/18, 34/19 и 38/20), члана 1 став 2 Закона о експропријацији („Сл.лист Републике Црне Горе“ број 55/00, 12/02 и 28/06 и „Сл.лист Црне Горе“ број 21/08, 30/17 и 75/18), члана 18 став 1 тачка 5 и члана 36 став 1 тачка 2 Статута општине Беране („Службени лист Црне Горе“, број 42/18), Скупштина Општине Беране на сједници одржаној \_\_\_\_\_\_ 2021.године, донијела је :

**О Д Л У К У**

**о утврђивању јавног интереса за потпуну експропријацију непокретности ради изградње обалоутврде**

**Члан 1.**

Утврђује се јавни интерес за потпуну експропријацију непокретности у катастарској општини Беране и то :

1. Дијела катастарске парцеле број 777/1, воћњак прве класе, уписана у листу непокретности 2186, сусвојина Ћулафић Александра, Ћулафић Илије и Стојановић Горице, условном парцелацијом означен као катастарска парцела 777/3, површине 81м2.
2. Дијела катастарске парцеле број 777/2, воћњак прве класе, уписана у листу непокретности 2190, својина Ћулафић Војислава, условном парцелацијом означен каокатастарска парцела 777/4, површине 632м2.

**Члан 2.**

Сврха експропријације непокретности је изградња обалоутврде реализацијом „Главног пројекта регулације ријеке Лим на локацији Беране – урбана зона“ у оквиру пројекта „Управљање сливом ријеке Дрине на западном Балкану“.

**Члан 3.**

Корисник експропријације је Општина Беране.

**Члан 4.**

Поступак експропријације непокретности из члана 1 ове Одлуке, провешће Управа за катастар и државну имовину ПЈ-Беране по предлогу Дирекције за имовину и заштиту имовинских права Општине Беране.

**Члан 5.**

Финансијска средства за исплату правичне накнаде планирана су буџетом општине као издаци за локалну инфраструктуру-експропријације.

**Члан 6.**

Одлука ступа на снагу осмог дана од дана објављивања у „Службеном листу Црне Горе – Општински прописи“.

**СКУПШТИНА ОПШТИНЕ БЕРАНЕ**

**Број : 02-030-\_\_\_\_\_\_\_\_\_ Предсједник Скупштине**

**Беране, \_\_\_\_\_\_\_\_\_\_ 2021.године Новица Обрадовић**

**О б р а з л о ж е њ е**

1. Правни основ за доношење Одлуке

Правни основ за доношење ове одлуке садржан је у члану 28 став 1 тачка 5 Закона о локалној самоуправи којим је прописано да општина у оквиру сопствених надлежности утврђује јавни интерес за експропријацију непокретности за реализацију пројеката од локалног значаја. Чланом 38 став 1 тачка 2 истог закона, прописано је да Скупштина доноси прописе и друге акте. Чланом 1 став 2 Закона о експропријацији прописано је да се јавни интерес за експропријацију непокретности утврђује Законом или на основу закона.

Чланом 18 став 1 тачка 5 Статута Општине Беране прописано је да Општина у оквиру сопствених надлежности утврђује јавни интерес за експропријацију непокретности за реализацију пројеката од локалног значаја, у складу са законом а чланом 36 став 1 тачка 2 Статута прописано је да Скупштина доноси прописе и друге опште акте.

1. Разлози за доношење Одлуке

Црна Гора је у току 2020 године са Међународном банком за обнову и развој закључила Уговор о зајму за „Програм интегрисаног развоја коридора ријека Саве и Дрине уз коришћење вишефазног програмског приступа“ којим је обезбијеђено 15 милиона еура за пројекте унапређења управљања водама у сливу ријеке Дрине. Највећи дио средстава усмјериће се на активности имплементације инфраструктурних радова на регулацији ријека Лим и Грнчар.

Главни пројекти, ревизија и добијање грађевинске дозволе за регулацију Лима и Грнчара у четири општине у сливу Лима (Бијело Поље, Беране, Плав и Гусиње) припремљени су у оквиру средстава издвојених из гранта GEF-SCCF пројекта „Управљање сливом ријеке Дрине на западном Балкану“.

Један од пројеката је и „Главни пројекат регулације ријеке Лим на локацији Беране – урбана зона“ за чију реализацију и почетак инфраструктурних радова је неопходно кроз поступак експропријације обезбиједити право на земљишту у захвату пројекта.

Доношењем ове одлуке стварају се услови да Општина Беране Управи за катастар и државну имовину ПЈ-Беране, као надлежном органу, поднесе предлог за експропријацију непокретности па предлажемо одборницима да предлог Одлуке усвоје као у тексту предлога.

Дирекција за имовину и заштиту имовинских права